钦定古今图书集成/方舆汇编/边裔典/第042卷 > 毛民国
## 钦定古今图书集成/方舆汇编/边裔典/第042卷 > 毛民国

图考

按《山海经。海外东经》：“毛民之国为人身生毛。一曰在
元股北。”

〈注〉今去临海郡东南二千里，有毛人，在大海州岛上，为人短小而体尽有毛如猪，能穴居，无衣服。晋永嘉四年，吴郡司盐都尉冉逢在海边得一船，上有男女四人，状皆如此，言语不通，送诣丞相府，未至道死。惟有一人在。上赐之妇生子，出入市井，渐晓人语，自说是毛民。《大荒经》云“毛民，黍食者”是矣。